บาทเปิด 32.66 บาทต่อดอลลาร์  แนวโน้มยังอ่อนค่า
เงินบาทเปิดตลาด 32.66 บาทต่อดอลลาร์  แนวโน้มยังอ่อนค่า ตลาดกังวลสงครามการค้าสหรัฐฯ-จีน-จับตาเงินไหลออก
19 มิ.ย. 2561

เงินบาทเปิดตลาด 32.66 บาทต่อดอลลาร์  แนวโน้มยังอ่อนค่า ตลาดกังวลสงครามการค้าสหรัฐฯ-จีน-จับตาเงินไหลออก
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 32.66 บาท/ดอลลาร์ ใกล้เคียงจากเย็นวานนี้ที่ปิดตลาดที่ระดับ 32.67 บาท/ดอลลาร์
วันนี้เงินบาทยังมีทิศทางจะอ่อนค่าได้ต่อเนื่อง หลังจากตลาดเริ่มรับข่าวกรณีที่ประธานาธิบดีสหรัฐฯ เตรียมจะขึ้นภาษีสินค้านำเข้าจากจีนเพิ่มเติม เนื่องจากไม่พอใจที่จีนเตรียมใช้มาตรการตอบโต้สหรัฐฯ กลับ ขณะที่ตลาดหุ้นก็ยังมีแรงขายจากนักลงทุนต่างประเทศ ซึ่งประเด็นนี้ยังต้องติดตามต่อไป
นักบริหารเงิน คาดว่า วันนี้เงินบาทจะเคลื่อนไหวในกรอบ 32.60-32.75 บาท/ดอลลาร์